ত্রিমাত্রিক স্থানে টেসারেক্ট বোঝা যায় না, এখানটা তো দ্বিমাত্রিক বইয়ের পাতা! টেসারেক্ট কল্পনা করে নিতে হয়। অনলাইনে ভিডিও ও এনিমেশনের মাধ্যমে দেখলে কিছুটা পরিষ্কার বোঝা যায়। ২০১৪ সালে নির্মিত স্মরণকালের সবচে মেধাবী চলচ্চিত্র পরিচালক ক্রিস্টোফার নোলানের হৈ চৈ ফেলে দেয়া সায়েন্স ফিকশন চলচ্চিত্র ইন্টারস্টেলার এর মাঝেও টেসারেক্ট সম্বন্ধীয় একটি অংশ দেখা যায়। সিনেমার নায়ক যখন কৃষ্ণবিবরে পরে যায় পঞ্চম মাত্রার প্রাণীরা তাকে অসীম পর্যন্ত বিস্তৃত টেসারেক্ট ক্ষেত্রের মাঝে নিয়ে উপস্থিত করে। সেখানে এই দিক ঐ দিক ওপর নিচ যেদিকেই তাকানো হোক না কেন শুধুই তার শিশু মেয়ের থাকার ঘরের নানা সময়ের ক্রিয়া কর্ম। অসীম পর্যন্ত বিস্তৃত করে শুধু একটা মেয়ের থাকার ঘর, পড়ার ঘরের সময় ছিল কারণ পঞ্চম মাত্রার প্রাণীরা[7] পৃথিবী রক্ষার জন্য এই মেয়েকে নির্বাচন করেছিল। এই সিনেমাকে ব্যাখ্যা করে বিশ্বখ্যাত পদার্থবিজ্ঞানী কিপ থর্ন একটি বই লিখেছিলেন The Science Of Interstellar নামে।[8] যাদের মস্তিষ্কে সিনেমার বক্তব্য ধরা পড়েনি তারা বইটি পড়তে পারেন। উল্লেখ্য প্রথম দেখাতে আমারও কিছু অংশ মাথার উপর দিয়ে গিয়েছিল। বইটা সংগ্রহ করার পর দেখি সিনেমার কানায় কানায় বিজ্ঞান আর প্রায়োগিক গণিত।